13.

Zajedničko poduzeće za inicijativu za inovativne lijekove (IMI) pozdravlja pozitivan zaključak Suda o zakonitosti i regularnosti svih transakcija povezanih s godišnjom računovodstvenom dokumentacijom zajedničkog poduzeća, s izuzećem materijalnih pogrešaka koje je otkrilo Zajedničko poduzeće IMI putem svojih prvih ex post revizija u vezi s međuplaćanjima za zahtjeve prvog poziva koja su provedena prije provedbe revizije za financijsku godinu. Procijenjene stope reprezentativne i rezidualne pogreške od 5,82 % odnosno 3,64 % koje su korištene kao osnova za uvjetno mišljenje Suda utječu na rezultat 56 revizija koje obuhvaćaju 65 zahtjeva za povratom troškova prvog poziva koji su prihvaćeni 2010. i 2011. kada je Zajedničko poduzeće IMI još bilo u početnoj fazi svog rada. Osim toga, (a) Većina financijskih pogrešaka koje su prepoznate u tim revizijama zahtjeva iz 2010. i 2011. bila je relativno količinski mala da bi se ispravljale (manje od 5 000 EUR u korist zajedničkog poduzeća IMI) te očito proizlazi iz pogrešnog razumijevanja pravila iz odredaba sporazuma o potporama ili nedovoljnog obraćanja pozornosti na pojedinosti tih odredaba. Revizije su osmišljene tako da se u većini slučajeva usredotočuju na nove ili nerevidirane korisnike u okviru istraživačkih programa EU-a. Za takve revizije može se očekivati viša stopa pogrešaka. (b) Procijenjena stopa pogrešaka ne utječe na rezultat revizija međuplaćanja korisnicima u 2012., za koje je proveden novi reprezentativni uzorak od 40 ex post revizija u 2013. i za koje se prvi preliminarni rezultati očekuju krajem godine. Ove nove revizije obuhvaćaju širu populaciju zahtjeva i korisnika, uključujući prve zahtjeve projekata drugog poziva te druga i treća razdoblja za izvješćivanje o projektima prvog poziva. (c) Zajedničko poduzeće IMI otada je poduzelo seriju konkretnih preventivnih mjera i mjera praćenja da bi se pomoglo u smanjenju čestih vrsta pogrešaka te da bi se inherentni rizici povezani s upravljanjem potporama sveli na najmanju moguću mjeru. Te su mjere uključivale: i. ocjenjivanje i jačanje politika i postupaka unutarnje ex ante kontrole koje treba provesti osoblje za međuplaćanja nakon stečenog iskustva u prve dvije godine rada; ii. pravodobne revizije sporazuma o potporama prema modelu zajedničkog poduzeća IMI koje su pridonijele tomu da pravni uvjeti i zahtjevi u pogledu potpora budu jasniji; iii. uvođenje posebnih financijskih smjernica za inicijative za inovativne lijekove (IMI) u siječnju 2012. te izdavanje ažurirane inačice u lipnju 2013. u cilju da se sudionicima i njihovim dodijeljenim neovisnim revizorima za potvrde financijskih izvješća pruže sveobuhvatne informacije i upute o odredbama sporazuma o potporama za model inicijative za inovativne lijekove (IMI); iv. organiziranje čestih financijskih radionica za sudionike koje su usredotočene na ponavljanje uzroka pogrešaka i prevenciju; i v. uvođenje integriranih poslovnih rješenja u 2012. putem posebnog informatičkog alata Zajedničkog poduzeća IMI za dostave informacija i upravljanje projektima SOFIA (Submission OF Information Application), koji omogućuje elektroničke podneske i pregled zahtjeva za povrat troškova i time smanjuje mogućnost pogreške. Usporedno s time Zajedničkog poduzeće IMI provelo je odgovarajuće kontrole da bi se osiguralo da su pogreške u korist Zajedničkog poduzeća, otkrivene u prvim finaliziranim ex post revizijama, propisno ispravljene. To se sustavno postiže ili naredbom za povrat sredstava ili protuzahtjevom protiv budućih isplata. Osim toga pogreške koje se smatraju sustavnim pogreškama također su proširene na nerevidirane zahtjeve podnesene istom korisniku nad kojim se provodi revizija. Povrh toga Zajedničkog poduzeće IMI nastavilo je provoditi intenzivan godišnji program ex post revizija koje obuhvaćaju 40 % ukupne vrijednosti međuplaćanja obavljenih prethodne godine u skladu sa Strategijom za ex post reviziju koju je odobrio Upravni odbor. Te su revizije bile vrlo učinkovite i pouzdane osnove za procjenu i praćenje ukupne regularnosti i zakonitosti međuplaćanja na višegodišnjoj osnovi te kao osnova za otkrivanje i ispravljanje pogrešaka pronađenih u revidiranim zahtjevima. Zajedničko poduzeće također održava blisku suradnju s Europskom komisijom i njezinim agencijama uključenima u Sedmi okvirni program te razmjenjuje informacije o zajedničkim korisnicima kako bi optimiziralo svoje područje revizije i učinkovito ublažilo rizike od neusklađenosti. Zajedničko poduzeće IMI ostaje obvezno upravljati svojim financiranjima putem pristupa koji se temelji na povjerenju sudionika u projektima, istodobno osiguravajući dovoljnu kontrolu i odgovornost. Preventivne mjere koje se temelje na procjeni rizika te korektivne mjere koje je Zajedničkog poduzeće već poduzelo, osiguravaju dovoljnu osnovu za zdravo financijsko upravljanje i postepeno smanjenje rizika od pogrešaka u međuplaćanjima korisnicima na višegodišnjoj osnovi. Ovaj uravnoteženi pristup također će pridonijeti osiguravanju uspješnih rezultata projekata inicijative za inovativne lijekove (IMI), budući da mnogi od njih već počinju pokazivati impresivne rezultate ili one koji obećavaju, što je u interesu pacijenata i društva u cjelini. S obzirom na to da mnogi projekti tek počinju stvarati rashode, a posebno projekti od poziva 3 do 8, potpuni učinak mjera inicijative za inovativne lijekove (IMI) može se tek dugoročno procijeniti, nakon što se u vezi s više projekata podnesu zahtjevi za povrat troškova te nakon što ex post revizije obuhvate veći dio ukupne populacije korisnika.